**I Z V J E Š T A J**

SA JAVNE RASPRAVE ONACRTU ODLUKE O KOMUNALNOM REDU NA TERITORIJI OPŠTINE BAR

**ODRŽANE U PERIODU OD 06.11 DO 21.11.2019. GODINE**

U skladu sa Odlukom o učešću lokalnog stanovništva u vršenju javnih poslova (»Sl. list RCG – opštinski propisi«, br. 33/05 i 23/12), Nacrt Odluke o komunalnom redu na teritoriji opštine Bar dostavljen je svim mjesnim zajednicama i objavljen na zvaničnom sajtu Opštine Bar, [www.bar.me](http://www.bar.me).

U okviru aktivnosti na organizovanju javne rasprave, donešen je Program održavanja javne rasprave, kojim su kao ciljne grupe utvrđeni građani u svim mjesnim zajednicama u Opštini Bar, nevladine organizacije i stručni dio javnosti sa rokovima i mjestima održavanja javne rasprave. U skladu sa Programom održavanja javnih rasprava, iste su održane po sljedećem rasporedu:

1. Zagrađane MZ “Mrkojevići” – 11.11.2019. godine u 18h;
2. Zagrađane MZ “Spič” – Sutomore – 12.11.2019.godine u 18h;
3. Zagrađane MZ “Ostros” i MZ “Šestani” – 13.11.2019. godine u 11h;
4. Zagrađane MZ “Crmnica” – 13.11.2019. godine u 15h;
5. Zagrađane MZ “Stari Bar”, MZ „Bar I“, MZ „Bar II“, MZ „Bar III“, MZ Bar IV, MZ „Bar V“ i MZ „Šušanj” – 14.11.2019. godine u 18h;
6. Stručna javna rasprava – 18.11.2019. godine u 12h;

Na raspravama, predstavnici Sekretarijata za komunalno-stambene poslove i zaštitu životne sredine upoznali su građane sa sadržinom i svrhom donošenja Odluke o komunalnom redu na teritoriji opštine Bar. Takođe, davali su usmene odgovore na sva postavljena pitanja.

O primjedbama, predlozima i sugestijama učesnika javne rasprave, Sekretarijat je zauzeo stavove na sjednici održanoj nakon isteka roka za održavanje javne rasprave. Većina izloženih primjedbi, predloga i sugestija nije se odnosila na izmjenu ili dopunu pojedinih odredbi nacrta Odluke o komunalnom redu, ali Sekretarijat je dao odgovore iz dijela svoje nadležnosti.

**Javna rasprava u MZ Mrkojevići**

Održana u prostorijama mjesne kancelarije dana 11.11.2019. godine u periodu od 18:05 do 19:35h.

**Emin Brkanović** pitao je da li se u narednom periodu ruralni dio Mrkojevića može osloboditi plaćanja naknade za sakupljanje i odvoz otpada imajući u vidu da se na ovom prostoru stvara znatno manje otpada.

**Stav Sekretarijata:**

Odlukom o komunalnom redu ne propisuju se olakšice, odnosno oslobađanja od plaćanja naknade za sakupljanje i odvoz otpada. Shodno novom Zakonu o komunalnim djelatnostima cijenu komunalne usluge utvrđuje vršilac komunalnih djelatnosti, u ovom slučaju d.o.o. „Komunalne djelatnosti“ Bar, po prethodno pribavljenoj saglasnosti skupštine opštine.

**Suljo Duškić** i **Muharem Nikezić** ukazali su na izražen problem nepropisnog odlaganja kabastog otpada na više lokacija u ovoj mjesnoj zajednici i stvaranja nelegalnih deponija.

**Esko Martinović** je istakao da je neophodno uraditi javnu rasvjetu u Velikom pijesku uz glavnu magistralu prvenstveno iz bezbjednosnih razloga. Takođe, istakao je da je neophodno ukloniti kontejnere koji se nalaze uz magistralni put, jer se pored istih odlažu velike količine kabastog otpada čime se ruži slika ovog dijela barske opštine. Takođe, ukazao je da zbog nedostatka odgovarajućeg vozila nema mogućnosti za sakupljanje i odvoz otpada iz manjih poprečnih ulica i predložio da se isto nabavi u narednoj godini.

**Fado Pelinković** je ukazao na nedostatak kontejnera u selu Pelinkovići.

Više učesnika ukazalo je na nepostojanje ili neadekvatno održavanje javne rasvjete sa akcentom na prostor oko seoske kapele i zaseoku Vrbica iznad džamije.

**Stav Sekretarijata:**

Shodno postojećoj Odluci, mjesto, tip, veličinu i broj posuda za otpad na određenoj lokaciji, određuje komunalno preduzeće kojem su povjereni poslovi održavanja čistoće. Takođe, nacrtom nove Odluke o komunalnom redu predviđeno je da tipove posuda za sakupljanje komunalnog otpada (kontejneri, korpe i sl.) koji se postavljaju na javnim površinama, njihov broj i mjesto postavljanja određuje privredno društvo donošenjem Plana postavljanja posuda za sakupljanje komunalnog otpada, na koji saglasnost daje organ lokalne uprave nadležan za komunalne poslove. Sredstva za zamjenu i održavanje ovih posuda obezbjeđuje komunalno preduzeće kroz naknadu za sakupljanje i transport komunalnog otpada. S tim u vezi, svi predlozi koji se odnose na promjenu lokacije ili broja kontejnera mogu se uputiti d.o.o. „Komunalne djelatnosti“ Bar, a ovaj Sekretarijat će u svim slučajevima gdje su ispunjeni neophodni zakonski uslovi dati odgovarajuću saglasnost.

Programom rada d.o.o. „Komunalne djelatnosti“, između ostalog, predviđeno je i održavanje javne rasvjete na teritoriji opštine Bar. Ukoliko je održavanje javne rasvjete na pomenutim lokacijama uvršteno u Program rada, ovaj Sekretarijat će uputiti inicijativu prema komunalnom preduzeću da izvrši neophodne radove na popravci javne rasvjete.

**Javna rasprava MZ Spič - Sutomore**

Održana u prostorijama mjesne kancelarije dana 12.11.2019. godine u periodu od 18:00h do 19:30h.

**Abramović Njegosav** postavio je pitanje da li je moguće u Sutomoru postaviti polupodzemne kontejnere.

**Stav Sekretarijata:**

Mišljenja smo da je zahtjev za postavljenje ove vrste kontejnera u MZ Sutomore opravdan. Predsjednik Opštine Bar obrazovao je komisiju za otvaranje i vrednovanje ponuda za nabavku polupodzemnih kontejnera na teritoriji opštine Bar, procijenjene vrijednosti u iznosu od 50.000€ sa PDV-om. Realizacijom predmetne javne nabavke stvoriće se uslovi da se dio ovih posuda ugradi i na teritoriji MZ Sutomore.

**Branko Bulatović** je podržao predložene odredbe odluke kojima se uvodi obaveza investitora da prilikom izvođenja radova usljed kojih je neophodno ukloniti stabla sa javnih površina, obezbijedi presađivanje zdravih stabala ili sadnju tri nova stabla za svako posječeno stablo.

**Jovan Vujković** ukazao je da javna rasvjeta od Pošte do osnovne škole u Sutomoru nije u funkciji.

**Stav Sekretarijata:**

Programom rada d.o.o. „Komunalne djelatnosti“, između ostalog, predviđeno je i održavanje javne rasvjete na teritoriji opštine Bar. Ukoliko je održavanje javne rasvjete na pomenutoj lokaciji uvršteno u Program rada, ovaj Sekretarijat će uputiti inicijativu prema komunalnom preduzeću da izvrši neophodne radove na popravci javne rasvjete.

**Draško Popović** ukazao je na problem nedostatka parking mjesta i postavio pitanje da li Opština Bar planira organizovanje posebnog preduzeća za parking servis.

**Saša Radulović** je predložio da se problem parkinga riješi na način što bi se na postojećim vodotokovima postavile betonske ploče koje bi služile u ove svrhe.

**Stav Sekretarijata:**

Nacrtom Odluke o komunalnom redu nije dozvoljeno sužavanje poprečnih profila kanala, njihovo zatrpavanje ili prekidanje. Takođe, nije dozvoljeno pokrivanje kanala u cijelom njihovom toku osim ukoliko je to predviđeno planskim dokumentom i po odobrenju organa lokalne uprave nadležnog za poslove uređenja prostora i vodoprivrede. Ako je neophodno, može da se izvrši pokrivanje rešetkama ili ostavljanje razmaka između ploča kako bi se omogućilo nesmetano slivanje vode u kanale. Shodno navedenom, mišljenja smo da problem nedostatka parking prostora treba rješavati na drugi način.

Da bi se donijela odluka o organizovanju posebnog preduzeća za parking usluge, prethodno treba sprovesti odgovarajuće studije koje bi dale odgovor na pitanje opravdanosti osnivanja jednog ovakvog preduzeća.

**Javna rasprava MZ Ostros i MZ Šestani**

Održana u prostorijama mjesne kancelarije dana 13.11.2019. godine u periodu od 11:05 do 12:30h.

**Zaim Berjašević** je sugerisao da u MZ Ostros treba postaviti veći broj kontejnera.

**Osman Đokić** predložio je da se kontejneri pored magistrale iznad Murića uklone ili postave na neko drugo mjesto, jer se zbog neredovnog pražnjenja istih stvara veliki otpad koje životinje zatim raznose po ulici, što stvara negativan utisak, naročito turista u ljetnjem periodu.

Više učesnika ukazalo je na nepostojanje ili neadekvatno održavanje javne rasvjete u mjesnim zajednicama Ostros i Šestani.

**Stav Sekretarijata:**

Shodno postojećoj Odluci, mjesto, tip, veličinu i broj posuda za otpad na određenoj lokaciji, određuje komunalno preduzeće kojem su povjereni poslovi održavanja čistoće. Takođe, nacrtom nove Odluke o komunalnom redu predviđeno je da tipove posuda za sakupljanje komunalnog otpada (kontejneri, korpe i sl.) koji se postavljaju na javnim površinama, njihov broj i mjesto postavljanja određuje privredno društvo donošenjem Plana postavljanja posuda za sakupljanje komunalnog otpada, na koji saglasnost daje organ lokalne uprave nadležan za komunalne poslove. Sredstva za zamjenu i održavanje ovih posuda obezbjeđuje komunalno preduzeće kroz naknadu za sakupljanje i transport komunalnog otpada. S tim u vezi, svi predlozi koji se odnose na promjenu lokacije ili broja kontejnera mogu se uputiti d.o.o. „Komunalne djelatnosti“ Bar, a ovaj Sekretarijat će u svim slučajevima gdje su ispunjeni neophodni zakonski uslovi dati odgovarajuću saglasnost.

Programom rada d.o.o. „Komunalne djelatnosti“, između ostalog, predviđeno je i održavanje javne rasvjete na teritoriji opštine Bar. Ukoliko je održavanje javne rasvjete na pomenutim lokacijama uvršteno u Program rada, ovaj Sekretarijat će uputiti inicijativu prema komunalnom preduzeću da izvrši neophodne radove na popravci javne rasvjete.

**Javna rasprava MZ Crmnica**

Održana u prostorijama mjesne kancelarije u Virpazaru, 13.11.2019. godine u vremenu od 15:00h do 16:15h.

**Ukšanović Tomo** je postavio pitanje da li je NP „Skadarsko jezero“ potpisao ugovor sa d.o.o. „Komunalne djelatnosti“ Bar o održavanju čistoće na tom prostoru.

**Stav Sekretarijata:**

NP „Skadarsko jezero“ i d.o.o. „Komunalne djelatnosti“ Bar zaključili su ugovor o održavanju čistoće na tom prostoru.

**G-din Marković** ukazao je da raspored postavljenih kontejnera u ovoj MZ nije adekvatan.

**Stav Sekretarijata:**

Shodno postojećoj Odluci, mjesto, tip, veličinu i broj posuda za otpad na određenoj lokaciji, određuje komunalno preduzeće kojem su povjereni poslovi održavanja čistoće. Takođe, nacrtom nove Odluke o komunalnom redu predviđeno je da tipove posuda za sakupljanje komunalnog otpada (kontejneri, korpe i sl.) koji se postavljaju na javnim površinama, njihov broj i mjesto postavljanja određuje privredno društvo donošenjem Plana postavljanja posuda za sakupljanje komunalnog otpada, na koji saglasnost daje organ lokalne uprave nadležan za komunalne poslove. Sredstva za zamjenu i održavanje ovih posuda obezbjeđuje komunalno preduzeće kroz naknadu za sakupljanje i transport komunalnog otpada. S tim u vezi, svi predlozi koji se odnose na promjenu lokacije ili broja kontejnera mogu se uputiti d.o.o. „Komunalne djelatnosti“ Bar, a ovaj Sekretarijat će u svim slučajevima gdje su ispunjeni neophodni zakonski uslovi dati odgovarajuću saglasnost.

**Javna rasprava za MZ Bar I, Bar II, Bar III, Bar IV, Bar V, Šušanj i Stari Bar**

Održana u sali SO Bar, dana 14.11.2019. godine u periodu od 18:00 do 20:35h.

**Zarija Franović** naveo je da lokacije za postavljanje kontejnera treba da utvrdi nadležni Sekretarijat, a ne komunalno preduzeće. U procesu utvrđivanja Plana postavljanja kontejnera treba voditi računa o katastru podzemnih instalacija, obzirom da isti treba da sadrži i lokacije na kojima će se postavljati podzemni kontejneri. Predložio je formiranje parking servisa u Opštini Bar. Postavio je pitanje ko je dužan da raskopane javne površine vrati u prvobitno stanje.

**Jovović Đoja** sugerisao je da kontejnere ne bi trebalo postavljati pored rijeka kao što je to slučaj u ovoj MZ, jer velike količine otpada završavaju u rijeci.

**Stav Sekretarijata:**

Nacrtom Odluke o komunalnom redu predviđeno je da tipove posuda za sakupljanje komunalnog otpada (kontejneri, korpe i sl.) koji se postavljaju na javnim površinama, njihov broj i mjesto postavljanja određuje privredno društvo donošenjem Plana postavljanja posuda za sakupljanje komunalnog otpada, na koji saglasnost daje organ lokalne uprave nadležan za komunalne poslove. Imajući u vidu iskustvo svakodnevnog rada na terenu, mišljenja smo da komunalno preduzeće može na kvalitetniji način utvrditi lokacije i raspored posuda za odlaganje otpada. U ovom procesu Sekretarijat može pružiti administrativnu i drugu odgovarajuću pomoć.

Sekretarijat smatra opravdanim da se prilikom utvrđivanja Plana postavljanja posuda za odlaganje otpada pribave odgovarajući elaborati podzemnih instalacija od strane d.o.o. „Vodovod i kanalizacija“, CEDIS-a i telekomunikacionih preduzeća.

Da bi se donijela odluka o organizovanju posebnog preduzeća za parking usluge, prethodno treba sprovesti odgovarajuće studije koje bi dale odgovor na pitanje opravdanosti osnivanja jednog ovakvog preduzeća.

Nacrtom Odluke o komunalnom reedu utvrđeno je da rse askopavanje javnih površina može obavljati samo uz odobrenje nadležnog organa lokalne uprave. U odobrenju za izvođenje radova na javnim površinama određuje se početak i završetak radova i mjere koje moraju da se preduzmu radi bezbjednosti ljudi i imovine kao i način i vrijeme dovođenja raskopanih javnih površina u ispravno stanje. Obavezu dovođenja raskopanih javnih površina u ispravno stanje ima podnosilac zahtjeva.

**Pero Radović** ukazao je na nekulturu i loše navike građana koji komunalni otpad odlažu na javnim površinama ili pored posuda za odlaganje otpada. Predložio je da se sprovedu akcije edukacije građana i propišu odgovarajuće kaznene odredbe za nesavjesna postupanja. Takođe, naveo je da je neophodno zabraniti rasturanje reklamnih listića, jer isti uglavnom završe ili u zajedničkim prostorijama stambenih zgrada ili na javnim površinama.

**Stav Sekretarijata:**

Opština Bar je upravo u cilju jačanja svijesti građana o potrebi očuvanja životne sredine i značaja propisnog odlaganja otpada pokrenula kampanju “Naš Bar – čist grad“. U okviru pomenute kampanje, organizovan je i podržan veliki broj akcija čišćenja, sadnje stabala, edukativnih radionica i prezentacija. Nacrtom Odluke o komunalnom redu predviđen je niz kaznenih odredbi za postupanja suprotno odredbama ove odluke, među kojima je i rasturanje reklamnih listića, objava i sličnih natpisa.

**Stručna javna rasprava**

Održana u Maloj Sali SO Bar, dana 18.11.2019. godine u vremenu od 12:00 do 15:15h.

**Miodrag Banović** je ukazao na neophodnost adekvatnog održavanja sportsko-rekreativnog parka Šumice, odnosno njegovog uređenja koje bi podrazumjevalo izgradnju česme sa pijaćom vodom tj. obezbjeđivanje izvora vode za zalivanje, zatim izradu rasvjete i pristupnih rampi za lica sa invaliditetom. Takođe, predložio je da se sprovede revitalizacija borove šume uz plažu Žukotrlica.

**Stav Sekretarijata:**

Sekretarijat podržava inicijative koje se odnose na uređenje sportsko-rekreativnog parka Šumice i revitalizaciju borove šume uz plažu Žukotrlica. Međutim, za održavanje i uređenje ovog prostora nadležno je preduzeće za upravljanje morskim dobrom, koje i ubira prihode sa teritorije kojom upravlja. S tim u vezi, kroz ugovor između ovog preduzeća i d.o.o. „Komunalne djelatnosti“ Bar trebalo bi definisati i radove na održavanju pomenutih zelenih površina.

Tokom trajanja javne rasprave Sekretarijat za komunalno-stambene poslove i zaštitu životne sredine nije dobijao primjedbe, predloge i sugestije neposredno,**poštom ili putem e-mail-a.**

Bar, 19. novembar 2019. godine

**SEKRETARIJAT ZA KOMUNALNO-STAMBENE**

**POSLOVE I ZAŠTITU ŽIVOTNE SREDINE**